کس نزانت جُلگہ ءَ پہ کئیا گریتگوں
گوں وتا کند اِتہ گوں وتا گریتگوں
نشتگ ءُ حرف ڈَک داتگوں اَبجَد ءَ
درد لوحاں جَتہ لِکّ اِتا گریتگوں
اے حُدائی گیَابان ءَ درچکے کِشاں
ایّوکی وش نہ اِنت با خُدا گریتگوں
تو آ تاکانی نَمباں سَمارئے گوزئے
لئیب اُودا نہ اِنت مَا اِدا گریتگوں
گِریھ کَشّ اَنت اے بَرّانی آہو کئیَا
ما کئی رھنگاں چو نڑا گریتگوں
بے بَلائی کَسے میر سرپد بہ بیت !
جند بانکھر کُتہ بے بَلا گریتگوں
میرساگر